open-index/open-wikipedia-markdown huggingface dataset:
Markéta Davidová

Ing. **Markéta Davidová** (* 3. január 1997, Jablonec nad Nisou, Česko) je česká biatlonistka. Česko reprezentovala na Zimných olympijských hrách v roku 2018 v juhokórejskom Pchjongčchangu. V sezóne 2018/2019 sa začala pravidelne zúčastňovať pretekov Svetového pohára a v roku 2019 sa prvýkrát zúčastnila aj majstrovstiev sveta.

V pretekoch Svetového pohára dokázala v sezóne 2018/2019 nečakane vyhrať šprint v talianskej Anterselve, dvakrát sa umiestnila na druhom mieste a rovnako dvakrát dokončila preteky tretia.

Medzi jej doterajšie najväčšie úspechy patria aj výsledky z juniorských majstrovstiev sveta - zlatá medaila zo stíhacích pretekov, ktorú získala na majstrovstvách sveta juniorov v estónskej Otepää v sezóne 2017/2018 a strieborné medaily zo šprintu tamtiež a z pretekov štafiet v rumunskej Cheile Grădiştei v sezóne 2015/2016. V Rumunsku dosiahla v tej sezóne aj na tretie miesto v individuálnych pretekoch.

Študovala odbor *Zoorehabilitácia a asistenčné aktivity so zvieratam*i na Fakulte agrobiológie, potravinových a prírodných zdrojov Českej poľnohospodárskej univerzity v Prahe. Bakalársku prácu písala na tému *Kineziotejping ako metóda vo fyzioterapii koní*, prácu v roku 2019 úspešne obhájila a získala titul bakalár. Práca bola systémom *Theses.cz* vyhodnotená ako originálna. V roku 2021 ukončila štúdium na Českej poľnohospodárskej univerzite s titulom inžinier. Diplomovú prácu písala na tému *Vplyv ivermektínu na kvalitu ejakulátu ošípaných pri plemene Duroc.*

## Výsledky

### Olympijské hry a majstrovstvá sveta

*Poznámka: Výsledky z majstrovstiev sveta sa započítavajú do celkového hodnotenia svetového pohára, výsledky z&nbsp;olympijských hier sa v minulosti započítavali, od [[Zimné olympijské hry 2014|olympijských hier v&nbsp;Soči 2014]] sa nezapočítavajú.*

### Juniorské majstrovstvá sveta

*Všetky výsledky sú brané z Medzinárodnej biatlonovej únie.*

### Svetový pohár

#### Sezóna 2016/17

*Všetky výsledky sú brané z Medzinárodnej biatlonovej únie.*
náhľad|Markéta Davidová od fotografa Petra Slavíka

#### Sezóna 2017/18

*Všetky výsledky sú brané z Medzinárodnej biatlonovej únie.*

#### Sezóna 2018/19

*Všetky výsledky sú brané z Medzinárodnej biatlonovej únie.*
náhľad|Markéta Davidová od fotografa Petra Slavíka

#### Sezóna 2019/2020

*Všetky výsledky sú brané z oficiálnej stránky Medzinárodnej biatlonovej únie.*

## Referencie


## Externé odkazy

* Markéta Davidová na biathlonworld.com (po anglicky)
* Markéta Davidová na Instagrame
* Markéta Davidová na Facebooku

Kategória:Českí biatlonisti
Kategória:Českí olympionici
Kategória:Osobnosti z Jablonca nad Nisou
Kategória:Biatlonisti na Zimných olympijských hrách 2018
Kategória:Biatlonisti na Zimných olympijských hrách 2026
Veterná elektráreň Skalité

**Veterná elektráreň Skalité** bola veterná elektráreň v obci Skalité v okrese Čadca. Jej inštalovaný výkon bol 4×500 kW. Po Veternej elektrárni Cerová to bola druhá veterná elektráreň na Slovensku. Prevádzkovaná bola od roku 2004 do roku 2008.

## Plánovanie a výstavba
Výstavba bola schválená obecným zastupiteľstvom v roku 2003. Postavená bola v "závere" roka 2003, v prevádzke od roku 2004.

Stavba vyžadovali 5 nadrozmerných nákladov z Nemecka pre každú turbínu. Investor sa mal po skúšobnej prevádzke rozhodnúť či postaví ďalších 6 turbín. Náklady sa mali vrátiť za 20 rokov. V roku 2007 mali byť náklady na jednu turbínu približne 45 mil Sk. Do obecnej pokladne každá turbína priniesla približne 30 tisíc korún ročne.

## Technológia
Generátory boli od firmy Vestas typ V 39/500, individuálny inštalovaný výkon bol 0.5MW, celkový bol 2MW. Turbíny boli vysoké takmer 60 metrov. Elektráreň bola riadená automaticky z dispečingu spoločnosti Green Energy Slovakia. Elektráreň bola napojená do verejnej siete Stredoslovenskej energetiky.

## Prevádzka a jej ukončenie
Ročne elektráreň vyrobila viac než 1 500 MWh energie čím mala ušetriť 1 050 ton CO<sub>2</sub>. Predpokladaná výroba bola 3 200 MW ročne. Podľa TASR mali štyri turbíny ušetriť 3 tisíc ton CO2. Vyrobená energia mala stačiť pre 1 200 domácností. Prevádzka bola začatá v roku 2004 a ukončená v roku 2008.

Technológie boli už použité a "najväčším nedostatkom bola pomerne častá poruchovosť vo verejnej rozvodnej sieti, ktorá mala za následok aj výpadky vo výrobe." Projekt bol v roku 2008 demontovaný s plánom postaviť turbíny nové, k tomu však bola potrebná štátna podpora. Turbíny boli odvezené do zahraničia a stavba v roku 2008 zrušená.

## Referencie

## Externé odkazy
* Veterné elektrárne Green Energy Slovakia 

Kategória:Skalité
Skalité
Kategória:Elektrárne v Žilinskom kraji
Kategória:Stavby v okrese Čadca
Kategória:Vzniklo v 2004
Kategória:Zaniklo v 2008
Ján Vikrút

**Ján Vikrút** (podľa časti zdrojov **Ján Vikrut**; * 6. apríl 1928, Bratislava – † 7. august 2018) bol slovenský priemyselný dizajnér. Navrhoval dizajn pre všetky podniky koncernu Tesla. Externe spolupracoval s Chemikou Bratislava (návrhy cisterien na prenos tekutého plynu), Kovoplastom Nitra (dizajn zváracích automatov) a ZŤS Nová Dubnica (návrh elektronického zariadenia na meniče a ovládače robotov).

## Životopis
Ján Vikrut sa narodil v roku 1928 v Bratislave v rodine obuvníka v Protetike. V rokoch 19431947 absolvoval Vyššiu priemyselnú školu elektrotechnickú v Bratislave, po jej skončení pracoval v závode Kablo-Gumon na konštrukcii nástrojov. Po vzniku koncernového podniku Tesla stál pri zrode konštrukčného oddelenia so zameraním na dizajn, neskôr samostatného dizajnérskeho oddelenia v Tesle Bratislava. V 60. rokoch pôsobil v Egypte ako expert pri zavádzaní výroby rozhlasových prijímačov v novovzniknutom elektrotechnickom závode v meste Benha, kde pomáhal vytvoriť aj konštrukčné a dizajnérske pracovisko. Po návrate naďalej pôsobil v Tesle Bratislava ako vedúci oddelenia tvarovania výrobkov až do roku 1974, kedy odchádza do Tesly Vráble (výroba zosilňovačov, rozhlasových ústrední a ozvučovacej techniky pre hudobníkov), kde taktiež zakladá dizajnérske oddelenie.

## Vybrané realizácie
* Tesla 420U „Trio“, rádioprijímač (1955)
* Tesla 426A „Tenor“, rádioprijímač (19591960, pôvodne pod názvom „Admirál“)
* Tesla 2827B-7 „Kvintet“, rádioprijímač
* Tesla 2830B „Capri“, rádioprijímač (1972)
* Tesla 3601A „ST100“, Hi-Fi tuner (1972)
* Tesla 332A „Mimoza“, rádioprijímač (19721973) 
* Tesla 543A „Verdi“, rádioprijímač (19731974)
* Tesla/Supraphon NZC130, gramofón (19741976)
* Tesla 813A „SP221“, rádioprijímač (19751976) 
* Tesla 427A „Poézia“, rádioprijímač (1975)
* Tesla 2105B „Spider“, autorádio (1976)
* Tesla 441A-3 „Euridika II“, rádioprijímač (1977)

## Ocenenia
* 1975: Zlatý kahan (Ostrava) a Zlatá medaila (MVST v Brne) za stolný stereofónny Hi-Fi prijímač Tesla 813A
* 1985: Najlepší pracovník elektrotechnického priemyslu za rok 1984
* 2009: nominácia na Zvláštnu cenu ministra kultúry SR pre osobnosť za individuálny prínos v oblasti dizajnu

## Referencie

Kategória:Slovenskí dizajnéri
Kategória:Slovenskí elektrotechnici
Kategória:Osobnosti z Bratislavy
Aladár Bittó

**Aladár Bittó** (* 15. november 1900, Žilina† 19. jún 1976, Bratislava) bol rómsky primáš.

Pochádzal z rodiny rómskeho hudobníka Alexandra Bitta (* 1861† ?) a Márie Bittovej (* 1874† ?). So svojou hudobnou skupinou vystupoval v ČSR a často i v zahraničí, najmä v Nemecku a v Poľsku. V rokoch 19391943 s ňou hrával v kaviarňach v Bratislave, najmä v kaviarni Luxor, pričom Slovenský rozhlas vysielal priame prenosy z ich vystúpení.

## Referencie

## Odporúčaná literatúra
* 

Kategória:Rómski primáši
Kategória:Slovenskí primáši
Kategória:Osobnosti zo Žiliny
Pastorácia

**Pastorácia** (z latinského slova „pastor“, ktorého význam je pastier) je mnohotvárny súbor činností, ktorými cirkev navonok i dovnútra realizuje svoje poslanie. Spočíva v pôsobení a zabezpečuje duchovnú starostlivosť o ľudí, či už veriacich, alebo neveriacich, v konkrétnych životných podmienkach. Pastoračná činnosť sa môže týkať určitej skupiny osôb (napr. pastorácia mládeže, pastorácia povolaní, pastorácia mládeže, chorých, vojakov, nezamestnaných, rodín) alebo určitých životných situácií (napr. pastorácia v nemocniciach). Pastorácia je odvodená z biblického obrazu Boha, ktorý je Dobrý pastier.

Pastorácia je službou ľuďom a môže spočívať v pomoci, ako pri hľadaní či upevňovaní viery, tak pri riešení najrôznejších životných situácií, ale zahŕňa napríklad aj udeľovanie sviatostí. Problematikou pastorácie sa zaoberá teologický odbor označovaný ako pastorálna teológia. Ťažisko pastoračnej starostlivosti je vo farnostiach; k jej podpore boli v rímskokatolíckej cirkvi po roku 1990 zriadené v jednotlivých diecézach na území Slovenska pastoračné strediská.

## Referencie

*

Kategória:Cirkev
Kategória:Misie
Kategória:Kresťanské pojmy
ISD1000A

**ISD1000A** je integrovaný obvod firmy International Storage Devices. Obvod umožňuje záznam aj prehrávanie zvuku s minimálnym využitím externých súčiastok (integrovaná je v ňom EEPROM pamäť aj zosilňovač), schémy zapojenia boli publikované v časopise *Electronics Now* v roku 1994.

Význam tohto obvodu spočíva, že využíva nový spôsob záznamu zvukového signálu do pamäte, tzv. *Direct Analog Storage Technology* (DAST). Túto patentovanú technológiu vyvinul Richard Simko, vtedajší viceprezident pre výskum a vývoj v spoločnosti ISD. Dostal za ňu cenu časopisu Discover za rok 1992 v kategórii zvuk. Táto technológia umožňuje priamo uložiť analógový záznam zvuku do pamäte EEPROM bez použitia A/D prevodníka. Výrazne sa tak zvýši efektívnosť záznamu v porovnaní s technológiami využívajúcimi digitálne kódovanie (pri porovnaní s ADPCM je to pomer 4:1).

## Referencie

Kategória:Integrované obvody
Kategória:Zosilňovače
Ad Gentes

**Ad Gentes** (lat. k národom), o misijnej činnosti cirkvi, je jeden z deviatich dekrétov, ktorý vznikol počas Druhého vatikánskeho koncilu. Povzbudzuje k ďalšej misijnej práci. Dekrét podporilo 2394 zhromaždených biskupov, päť hlasovalo proti. Vyhlásený bol 18. novembra 1965 pápežom Pavlom VI.. 

## Zásady misií
Evanjelizáciu uvádza ako jednu zo základných poslaní katolíckej cirkvi a potvrdzuje spojenie evanjelizácie a charity pre chudobných. Vyzýva národy na vytvorenie silných kresťanských komunít, rovnako aj na pevné vzťahy s inými kresťanmi. Dekrét uvádza, že pútnická cirkev je v zásade misijná. Tento účel vychádza zo zdroja lásky, lásky Otca a Božieho plánu spásy ľudského pokolenia (viď AG č. 9). Misijná činnosť nie je nič viac a nič menej než hlásanie či zjavenie a naplnenie Božieho plánu vo svete, v ktorých Boh skrze misiu vykonáva dejiny spásy (viď. AG č. 9). Dekrét dostal prostredníctvom žiadosti veľmi jasný misijný dôraz: "Pre národy sveta nech je cirkev univerzálnou sviatosťou spásy."

Základná definícia cirkvi Lumen gentium (pozri LG č. 48) je preto zahrnutá do teológie misie. Misionárska práca a evanjelizácia je úloha, ktorá má byť vykonaná kongregáciou biskupov na čele s Petrovým nástupcom sprevádzaná modlitbami a spoluprácou celej cirkvi (viď. AG č. 6).

## Literatúra
* Morin, Dominique: *Učení II. vatikánského koncilu*, Paulínky, 1999, ISBN 80-86025-17-9.
* Stanček, Ľubomír, Nováková Iveta: *Misijný fenomén, Kňazský seminár biskupa Jána Vojtaššáka*, 2002, ISBN 80-7142-100-6.
* Stanček, Ľubomír: *Porozumieť misiológii*, Kňazský seminár biskupa Jána Vojtaššáka, 2003, ISBN 80-968909-8-0.
* Košč, Stanislav: *Katolícka a sociálna náuka*, PF KU v Ružomberku, 2007, ISBN 978-80-8084-151-5.
* Baláž, Rudolf: *Zostaň s nami, Pane: posynodálna exhortácia diecézneho biskupa Mons. Rudolfa Baláža*, Kňazský seminár svätého Františka Xaverského, 2007, ISBN 978-80-88937-26-5.
* Bevans, Stephen B, Gros, Jeffrey: *Evangelization and Religious Freedom: Ad Gentes, Dignitatis Humanae*, Paulist Press, 2008, ISBN 0809142023.
* Krúpa, Jozef: *Katolícka cirkev a misie ad Gentes po druhom vatikánskom koncile*, Univerzita Komenského v Bratislave, Vydavateľstvo UK, 2017, ISBN 978-80-223-4063-2

## Zdroj

## Externé odkazy

* Slovenský text dekrétu Ad gentes, kbs.sk
* Text dekrétu v angličtine na vatican.va

Kategória:Dokumenty Druhého vatikánskeho koncilu
Kategória:Dokumenty rímskokatolíckej cirkvi
Zoznam skratiek cirkevných rádov a kongregácií

Toto je **zoznam skratiek** vyjadrujúcich príslušnosť k **[[Rehoľný rád|cirkevných rádom]] a [[Katolické rády a rehoľné kongregácie|kongregáciám]]**, umiestňovaných za menom:

__TOC__

## Literatúra
* Annuario Pontificio, Libreria Editrice Vaticana, Città del Vaticano, 2003, str. 1098—1377, ISBN 88-209-7422-3.
* Babjak, Ján: *Rehole a kongregácie na Slovensku*, Dobrá kniha, 1998.
* Peschke, Michael: *Comprehensive dictionary of acronyms and abbreviations of institutions and organizations, Grosses Wörterbuch der Akronyme und Abkürzungen von Institutionen und Organisationen*, K. G. San: Verlag GmbH, München, 2001, ISBN 3-598-24150-X.                                                                                                         
* Lančarič Adrián - Trnková Petra Božena: *Rehoľné a mníšske rúcha na Slovensku*, Dobrá kniha, 2018, ISBN 978-80-8191-109-5 .
 
## Referencie

## Externé odkazy
* Religious Orders, catholic-hierarchy.org 
* Rehole.sk
* Činné rehole, povolania.kbs.sk 
* Rády a kongregácie 

## Zdroj

Skratky církevných rádov a kongregácií
Kategória:Rehoľníci
Ruhpolding

**Ruhpolding** je obec v okrese Traunstein v juhovýchodnom Bavorsku, spolkovej krajine Nemecka. Nachádza sa na juhu regiónu Chiemgau v Alpách. Obec obýva približne 6 400 ľudí.

V Ruhpoldingu je biatlonová trať, každoročne sa tu odohrávajú preteky Svetového pohára v biatlone. Konali sa tu aj biatlonové majstrovstvá sveta v rokoch 1979, 1985, 1996 a 2012.

Hospodárstvo obce je založené najmä na turizme a športoch. V roku 2007 sa v Chiemgau-Arena konali Majstrovstvá sveta v horskej cyklistike v 24 hodinových pretekoch. Ďalšie športy, okrem spomínaného biatlonu a horskej cyklistiky, ktoré sú pre obyvateľov a návštevníkov obce dostupné sú napríklad: golf, streľba, turistika, muškárenie a lyžovanie.

## História
Názov „Ruhpolding“ pochádza z bavorského slova *Rupoltingin* a znamená „ľudia silného a slávneho“. Prvá zmienka o obci pochádza z roku 1193, vtedy je nazývaná *Ruhpoldingen*.

Do obce bola zavedená železnica v roku 1895. Od roku 1948 sa Ruhpolding považuje za známy wellness a turistický rezort, najmä vďaka zimným športom. Údaje o počte ubytovaných z polovice 50. rokov dvadsiateho storočia hovoria o 600 000 prenocovaniach za rok. Toto číslo v roku 1991 vzrástlo na 1 122 732 prenocovaní ročne.

## Osobnosti
* Andreas Wellinger (* 1995), skokan na lyžiach

## Partnerské obce
*  Ihringen, Nemecko

## Iné projekty

## Zdroj

Kategória:Obce v Bavorsku
Štefanovská kotlina

**Štefanovská kotlina** je geomorfologickou časťou Krivánskej Fatry. Nachádza sa v severnej polovici centrálnej časti, od Terchovej oddelenej úžinou Tiesňavy.

## Vymedzenie
Rozlohou neveľká kotlina zaberá centrálne územie Vrátnej, konkrétne Novú a Starú dolinu s blízkym okolím. Zo severu a východu ju obopína hrebeň Rozsutcov, južným a západným smerom sa strmo dvíhajú vrcholy Krivánskych Veterných holí. V západnej časti sa nachádza osada Štefanová, východnej časti dominuje lokalita Starý dvor. Celé územie odvodňuje rieka Varínka.

## Ochrana územia
Celé územie tejto časti Krivánskej Fatry leží v Národnom parku Malá Fatra a osobitne chránené lokality ležia len v okrajových polohách.

## Turizmus
Štefanovskej kotline dominuje osada Štefanová a lokalita Starý dvor s komplexnou ponukou služieb. Možnosti na zimnú i letnú turistiku a športy, v spojitosti s prírodnými danosťami územia, zaraďujú celú Vrátnu medzi najatraktívnejšie lokality v krajine. Východiskom je Tiesňavami oddelená obec Terchová, no hustá sieť značených trás umožňuje návštevu mnohých lokalít. Priamo zo Štefanovej sú dostupné Jánošíkove diery, no tiež významné sedlo Medziholie, čoby križovatka trás na Veľký Rozsutec, Malý Rozsutec, Osnicu či Stoh. Nemenej zaujímavé sú trasy z lokality Starý dvor, najjednoduchší prístup na hrebeň je však lanovkou od chaty Vrátna do Snilovského sedla. V kotline sa nachádza viacero hotelov, chát a penziónov, napr. hotel Boboty, Rozsutec či Pod Sokolím, chata na Grúni a iné.

## Referencie

Kategória:Krivánska Fatra
Kategória:Malá Fatra
Kategória:Kotliny na Slovensku
Kategória:Geomorfologické časti na Slovensku
Eupalinos (architekt)

náhľad|Tunel Eupalinovho akvaduktu
**Eupalinos** (*Eupalinos*) bol grécky technik a architekt v 6. storočí pred Kr.
 
Eupalinos, syn *Naustrofa* z Megary, na príkaz tyrana Polykrata navrhol a postavil v 2. polovici 6. storočia pred Kr. (cca 530 pred Kr.) na ostrove Samos tunel (jeden z technických divov antického sveta – Eupalinov tunel) s dĺžkou 1 036 metrov (razili ho z oboch strán), ktorý bol súčasťou vodovodu z terakotového potrubia pre hlavné mesto Pythagorion.

Grécky historik Herodotos o tom uvádza: „*Trochu dlhšie som sa zaoberal obyvateľmi Samu, keďže vybudovali tri stavby, ktoré sú najväčšie v celom Grécku. Cez vŕšok asi stopäťdesiat siah vysoký vykopali zdola tunel s dvomi otvormi. Dĺžka tunelu je sedem [[Štádium (dĺžková miera)|stadií]], výška a šírka po osem stôp. Cez celý tento tunel je vykopaný druhý kanál, hlboký dvadsať lakťov a široký tri stopy a cezeň sa potrubím vedie voda zo silného prameňa do mesta. Staviteľom tohto tunelu bol Eupalinos z Megary, syn Naustrofov. Druhá je hrádza v mori...*“
 
## Referencie a bibliografia

Kategória:Architekti starovekého Grécka
Leila Abašidzeová

**Leila Abašidzeová** (neprechýlene: Leila Abašidze, ; * 1. august 1929, Tbilisi† 8. apríl 2018, Tbilisi) bola gruzínska filmová herečka, režisérka a spisovateľka.

Od roku 1940 pracovala vo filmovom štúdiu Gruzínsky film. Vysokoškolské vzdelanie získala na Divadelnom inštitúte Šotu Rustaveliho v Tbilisi. Debutovala ešte ako dieťa v dobrodružnom filme *[[Kadžana]]* (1941) režiséra Konstantina Konstantinoviča Pipinašviliho, avšak do širšieho povedomia sovietskej verejnosti sa dostala vďaka svojej role v romantickej komédii *[[Strekoza]]*. Hrala vo viacerých filmoch, napr. v komédiách *Šidlo* a *Náš dvor*.

## Referencie

Kategória:Osobnosti z Tbilisi
Kategória:Gruzínske herečky
Kategória:Gruzínski režiséri
Kategória:Gruzínski spisovatelia
Kelly Catlinová

**Kelly Catlinová** (* 3. november 1995, Saint Paul, Minnesota, USA† 7. marec 2019, Stanford, Kalifornia) bola americká dráhová a cestná cyklistka. Bola trojnásobnou majsterkou sveta v cyklistike a striebornou medailistkou z OH 2016.

## Úspechy
### 2015
* 1., časovka, Panamerické hry 2015
* 2., stíhacie preteky družstiev, Panamerické hry 2015
* 1., stíhacie preteky družstiev, Panamerické majstrovstvá v cestnej a dráhovej cyklistike 2015
* 2., stíhacie preteky, Panamerické majstrovstvá v cestnej a dráhovej cyklistike 2015
* 2., stíhacie preteky, Independence Day Grand Prix

### 2016
* 2., stíhacie preteky družstiev, Olympijské hry
* 1., stíhacie preteky družstiev, Majstrovstvá sveta v dráhovej cyklistike
* 1., stíhacie preteky, Panamerické majstrovstvá v cestnej a dráhovej cyklistike 2016

### 2017
* 1., stíhacie preteky družstiev, Majstrovstvá sveta v dráhovej cyklistike
* 3., stíhacie preteky, Majstrovstvá sveta v dráhovej cyklistike

### 2018
* 1., stíhacie preteky družstiev, Majstrovstvá sveta v dráhovej cyklistike
* 3., stíhacie preteky, Majstrovstvá sveta v dráhovej cyklistike
* 2., kritérium, United States National Criterium Championships

## Referencie

Kategória:Majstri sveta v cyklistike
Kategória:Cyklisti USA
Kategória:Strieborní olympijskí medailisti USA
Kategória:Cyklisti na Letných olympijských hrách 2016
Kategória:Osobnosti zo Saint Paul (Minnesota)
Kategória:Obete samovrážd
Exchange-traded fund

**Exchange-traded fund** (**ETF**, doslovne *fondy obchodované na burze*) sú fondy určené pre drobných aj inštitucionálnych 
investorov, ktoré sú, rovnako ako klasické majetkové fondy kolektívneho investovania, tvorené majetkom skládajúcim sa z rôznych aktív. Najvýznamnejším charakteristickým rysom ETF je, že napriek tomu, že sú považované za fondy otvoreného typu, sú nimi vydávané cenné papiere verejne obchodovateľné na burze.

Je to investičný produkt, ktorý investuje do širšieho portfólia akcií, dlhopisov, či iných tried aktív bez potreby kupovať každý titul jednotlivo. Väčšina ETF fondov sleduje isté burzové či komoditné indexy, ktoré zahŕňajú vývoj viacerých akcií, dlhopisov, či iných aktív, vďaka ktorým nadobúda svoje vlastnosti. V takých prípadoch ide o pasívne investovanie, ktoré sa snaží kopírovať vývoj trhu. ETF majú právnu štruktúru investičného fondu a na burze sa chovajú ako akcie.

Jeden z prvých ETF fondov bol S&P 500 indexový fond, ktorý sa začal predávať na americkej burze v roku 1993. V Európe sa ETF začali predávať od roku 1999. Dnes sú na trhu tisícky rôznych ETF fondov, s rôznymi špecifikáciami podľa sektorov, krajín či typov aktív. 

V Európe sú ETF kvalifikované ako separátna trieda aktív (podľa MIFID z januára 2018), čo znamená, že sú regulované ESMA.

## História
Prvý ETF fond na svete bol spustený na burze v Toronte, v roku 1990, s menom Toronto 35 Index Participation Units (TIPs 35), ktorý kopíroval vývoj TSE-35 indexu. Prvý americký ETF fond sa začal predávať na burze v roku 1993, menom SPDR. Ten odráža vývoj akcií firiem v indexe S&P 500, ktorý je momentálne najviac kupovaný a predávaný fond na trhu. Jeho aktíva presahujú hodnotu 58 miliárd amerických dolárov, čo je zhruba 16% celého trhu s ETF.  V roku 2002 sa na trhu objavil aj prvý ETF fond, ktorý kopíruje pohyby dlhopisov. 

## Referencie

Kategória:Fondy
Kategória:Ekonomika
Kategória:Financie
Jaime Lucas Ortega y Alamino

**Jaime Lucas Ortega y Alamino** (* 18. október 1936, Jagüey Grande, Kuba – 26. júl 2019, Havana, Kuba) bol kubánsky kardinál, emeritný arcibiskup Havany.

## Životopis
Študoval filozofiu v kňazskom seminári diecézy Matanzas, neskôr teológiu v kanadskom Quebecu. Za kňaza ho vysvätil 2. augusta 1964 diecézny biskup Matanzas José Maximino Eusebio Domínguez y Rodríguez. Po vysviacke pastoračne pôsobil vo svojej diecéze, napr. aj vo svojom rodnom meste. Niekoľko mesiacov bol internovaný v pracovnom tábore. Kvôli nedostatku kňazov na Kube bol zodpovedný za niekoľko farností naraz. Stal sa predsedom diecéznej katechetickej komisie a bol aktívny v pastorácii mládeže – v prostredí nepriateľskom voči náboženstvu (Kuba bola v tej dobe podľa ústavy ateistický štát) organizoval letné tábory pre deti a rôzne iné formy apoštolátu. Takisto pedagogicky pôsobil v spoločnom kňazskom seminári v Havane.

### Biskup a kardinál
V roku 1978 ho pápež Ján Pavol II. menoval za biskupa diecézy Pinar del Rio. Biskupskú vysviacku mu dňa 14. januára 1979 udelil apoštolský pronuncius v Kube, arcibiskup Mario Tagliaferri. Spolusvätiteľmi boli havanský arcibiskup Francisco Ricardo Oves Fernández a  biskup diecézy Matanzas José Maximino Eusebio Domínguez y Rodríguez. 20. novembra 1981 bol menovaný za havanského arcibiskupa. V tejto funkcii sa stal aj predsedom konferencie kubánskych biskupov (1988 – 1999 a neskôr 2001 – 2004). Pápež ho menoval za kardinála s titulárnym kostolom Ss. Aquila e Priscilla 26. novembra 1994. V rokoch 2000 a 2013 zastupoval pápežov na Národnom eucharistickom kongrese v Salvádore. V roku 2005 sa ako volič zúčastnil konkláve, na ktorom bol zvolený pápež Benedikt XVI., v roku 2013 takisto na konkláve, ktoré zvolilo pápeža Františka. V roku 2011 požiadal v súlade s kanonickým právom o uvoľnenie z úradu, pápež mu však vyhovel až 26. apríla 2016.

### Zaujímavosti
* Kardinál Ortega je nositeľom viacerých čestných doktorátov od univerzít v USA, Mexiku a Paname. V roku 2015 mu francúzsky prezident François Hollande udelil vysoké francúzske vyznamenanie, Rad čestnej légie.
* Kardinál Ortega pôsobil ako mediátor medzi komunistickou vládou na Kube a disidentmi, niekedy aj medzi vládou a zahraničím. Vystupoval voči režimu zmierlivo, čo mu umožnilo stať sa jeho protiváhou a rokovať v mene jeho oponentov. Aj jeho zapríčinením boli prepúšťaní politickí väzni, dochádzalo k postupnému uvoľňovaniu pomerov a prispel tiež k obnoveniu diplomatických vzťahov s USA. Napriek tomu bol jeho postoj zo strany niektorých disidentov označovaný za príliš ústretový.

## Referencie


## Iné projekty

Kategória:Kubánske osobnosti
Kategória:Kubánski kardináli
Kategória:Rímskokatolícki biskupi
Kategória:Rímskokatolícki arcibiskupi
Kategória:Katolícki teológovia 20. storočia
Kategória:Katolícki teológovia 21. storočia
Kategória:Nositelia Radu čestnej légie
Kategória:Úmrtia na rakovinu pankreasu
Pokljuka

náhľad|250x250bod|Chata v Poklujke
**Poklujka** je lesnatá krasová náhorná plošina, ktorá sa rozkladá v Júlskych Alpách v severozápadnom Slovinsku. Je známa vďaka svojím lesom, pasienkom (Javornik, Lipanca, Uskovnica, Zajamniki, a. i.) a tiež pre zimné športy. Taktiež je to častý východiskový bod pre horských turistov. V Biatlonovom centre Poklujka sa každoročne koná Svetový pohár v biatlone. Biatlonové stredisko sa nachádza približne 15 kilometrov západne od mestečka Bled. Pokljuka je súčasťou Národného parku Triglav. Administratívne spadá pod občiny Bled, Bohinj a Gorje.

## Zdroj

## Iné projekty

## Externé odkazy

* Biatlonové stredisko v Pokljuke

Kategória:Plošiny
Kategória:Júlske Alpy	
Kategória:Triglavský národný park
Kategória:Geografia Slovinska
Roger Anton Ženatý

ThLic. **Roger Anton Ženatý**, OFM (* 21. december 1906, Pittsburgh, Pensylvánia, USA† 27. február 1947, tamže) bol americký františkánsky mních, rímskokatolícky kňaz, náboženský spisovateľ a redaktor slovenského pôvodu.

## Život
Do Komisariátu Najsvätejšieho Spasiteľa vstúpil 20. augusta 1930. Filozofické a teologické štúdiá absolvoval v Provincii Najsvätejšieho mena Ježiš () a 24. júna 1937 bol vysvätený za kňaza. V rokoch 19381940 pokračoval v štúdiách na františkánskom pápežskom kolégiu sv. Antona v Ríme, kde získal licenciát teológie. Zaujímajú sa o dogmatickú teológiu, začal študovať na doktorát teológie na Catholic University of America vo Washingtone, DC, ale štúdium nedokončil pre zdravotné dôvody.

Pôsobil v kláštore Svätej Rodiny v Pittsburghu, kde bol od roku 1937 členom a v rokoch 19411944 poradcom Komisariátu sv. Kríža. Svoje umelecké vlohy uplatnil pri výzdobe kaplnky a refektára kláštora a po druhej svetovej vojne dal pred vchodom do kláštora postaviť umeleckú sochu na počesť vojakov padlých vo vojne (odhalená bola až po jeho smrti). V rokoch 19401944 redigoval časopis *Leaflets of St. Francis*, anglickú prílohu Listov sv. Františka.

## Personálna bibliografia
* 
* 
* 
* 

## Referencie

## Odporúčaná literatúra
* 
* 

Kategória:Osobnosti z Pittsburghu
Kategória:Kňazi USA
Kategória:Náboženskí spisovatelia USA
Kategória:Františkáni USA
Panholec

**Panholec** je ulica a lokalita v Pezinku. Nachádza sa za Pezinkom smerom na Šenkvice neďaleko železnice.

Na čísle 1 sa nachádza Baumwaldský majer.

Pri ňom sa na súpisných číslach 4124 až 4127 (často uvádzané ako orientačné číslo 1) nachádzajú budovy a areál Cargo centra, kde sídlia rôzne firmy.

Na čísle 20 sa nachádza distribučné centrum spoločnosti Lyreco CE, SE, ktoré patrí pod projekt logisticko-prevádzkového areálu Panholec.

## Referencie

Kategória:Ulice v Pezinku
Tauriskos

**Tauriskos** (*Tauriskos*) môže byť:
 
* starogrécky maliar, pozri Tauriskos (maliar)
* starogrécky umelecký rezbár kovových obrazov (toreutika), pozri Tauriskos z Kyziku
* grécky finančný úradník v 4. stor. pred Kr. pozri Tauriskos (úradník)
* grécky filozof (žiak Kratea) v 2. stor. pred Kr., pozri Tauriskos (filozof)
* grécky sochár v 1. stor. pred Kr., pozri Tauriskos z Trallu
Rozsutce

**Rozsutce** sú geomorfologickou časťou Krivánskej Fatry. Nachádzajú sa v severnej časti podcelku, južne od Terchovej. 

## Vymedzenie
Územie tvorí hrebeň, rozdelený úžinou Tiesňavy na dve časti, ktorý od zvyšku pohoria vymedzuje údolie Veľká Bránica, sedlo Príslop, Štefanovská kotlina a sedlo Medziholie. Južným okrajom susedí v rámci Krivánskej Fatry s časťami Krivánske Veterné hole, Štefanovská kotlina a Osnica, ktorá Rozsutce obopína i z východu. Zo severu územie ohraničuje Zázrivská brázda (časť podcelku Kysucké bradlá) a Varínske podolie, podcelok Žilinskej kotliny.

## Ochrana územia
Prakticky celé územie tejto časti Krivánskej Fatry leží v Národnom parku Malá Fatra a veľkú časť zaberajú osobitne chránené lokality: národná prírodná rezervácia Tiesňavy a Rozsutec.

## Turizmus
Rozsutce patria do prísne chránených národných prírodných rezervácií, preto pohyb turistov je vo veľkej časti obmedzený na pár značených trás. Výnimkou je východná časť v širšom okolí masívu dominantného Veľkého Rozsutca s významným sedlom Medziholie, čoby križovatky trás na Veľký Rozsutec, Malý Rozsutec, Osnicu či Stoh. Druhým významným je sedlo Medzirozsutce, kde sa stretáva viacero značených chodníkov a veľmi atraktívne sú neďaleké Jánošíkove diery a Tiesňavy, sprístupňujúce zároveň celú Vrátnu.

## Referencie

Kategória:Krivánska Fatra
Kategória:Malá Fatra
Kategória:Geomorfologické časti na Slovensku
Věra Bílá

**Věra Bílá,** rodená **Věra Giňová** (* 22. máj 1954, Rokycany – † 12. marec 2019, Plzeň) bola česká speváčka a hudobníčka rómskej národnosti.

## Život
Narodila sa ako jedno zo šiestich detí Karola Giňu. Bola spevácky i hudobný samouk. Dlho vystupovala po celej Európe so skupinou Kale, ktorú pred niekoľkými rokmi opustila. Spievala rómsky, česky a slovensky. Príležitostne spolupracovala so známou rómskou speváčkou a hudobníčkou Idou Kelarovou (sestra Ivy Bittovej).

Věra Bílá mala adoptívneho syna; v januári 2013 bol vo veku 33 rokov nájdený mŕtvy. Krátko po tom zomrel vo veku 59 rokov jej manžel.

Od roku 2011 speváčka žila na ubytovni v Rokycanoch. Jej hudobný comeback z roku 2018 a plán na európske turné s kapelou Dušana Čonka nevyšiel.

Věra Bílá zomrela v ranných hodinách 12. marca 2019 v plzenskej fakultnej nemocnici, kde podľahla infarktu. Mala 64 rokov.

## Filmografia
* 1976 *Ružové sny,* réžia Dušan Hanák
* 1980 *Ja milujem, ty miluješ,* réžia Dušan Hanák
* 1999 *Čiernobiela vo farbe,* dokumentárny film o Věre Bílej
* 2018 *Posledná nádej Věry Bílej,* film o pokuse o návrat na scénu, réžia David Vondráček, Roman santur

## Nahrávky

### Věra Bílá & Kale – C'est comme ca
* Av Tu A		
* Ať jsi černý		
* Duj čavore
* Me užarav
* Čhave soven
* Suno mange...	
* Miri Ave
* Mre če
* Phenen mange
* Rumunika
* Rodav miri...	
* Oh tosara
* Sar paso pani	
* Ochto chon

### Věra Bílá – Queen Of Romany
* E Daj Nasval'i
* Me La Na Kamav
* Ara, More
* Ma Dora
* Sar Me Khere Avava
* Sako Rati
* Cirikloro Mirikloro
* Pas O Panori
* Ma Dza Nikhaj
* Chaje, Chaje
* Lol'i Ruze
* Pandzdzenore
* Baron Romane Chavore
* Avca, Chaje
* Te Me Pijav Laches Rosnes

* Věra Bílá & Kale – Rovava
* Věra Bílá & Kale – Kale Kalore
* Věra Bílá & Kale – Rom-Pop

## Referencie

## Externé odkazy
* 13. komnata Věry Bílé – dokument Českej televízie

Kategória:České speváčky
Kategória:České osobnosti rómskeho pôvodu
Kategória:Hudobníci rómskeho pôvodu
Kategória:Úmrtia na infarkt myokardu
Kategória:Osobnosti z Rokycian (Česko)
Osnica (geomorfologická časť)

**Osnica** je geomorfologickou časťou Krivánskej Fatry. Nachádza sa na severovýchodnom okraji podcelku a najvyšší vrch Osnica dosahuje 

## Vymedzenie
Územie leží medzi dolinou Bystrička na západe a orientačne údolím potoka Istebnianka na východe. V rámci pohoria susedí na severozápade s časťou Rozsutce a na západe s časťou Krivánske Veterné hole, južným smerom vedie údolím Oravy hranica so Šípskou Fatrou, podcelkom Veľkej Fatry. Východným smerom sa rozkladá Oravská vrchovina s v južnej polovici situovanou Veličnianskou kotlinou, severným smerom nadväzujú Kysucké bradlá a ich Zázrivská brázda.

## Ochrana územia
Prakticky celé územie tejto časti Krivánskej Fatry leží v Národnom parku Malá Fatra, okrajovo patrí do jeho ochranného pásma. Osobitne chránené lokality sú národná prírodná rezervácia Sokolec a prírodná rezervácia Veľká Lučivná.

## Turizmus
Táto časť pohoria patrí k menej navštevovaným oblastiam Malej Fatry a aj značené turistické chodníky smerujú cez sedlo Osnice do sedla Medziholie, v severnej časti aj na Veľký Rozsutec. V juhovýchodnej časti sa nachádza rekreačné stredisko Lučivná.

## Referencie

Kategória:Krivánska Fatra
Kategória:Malá Fatra
Kategória:Geomorfologické časti na Slovensku
Two Worlds

***Two Worlds*** je druhý štúdiový album nemeckého DJa ATB. Z albumu boli vydané dva single: „The Summer“ (jún 2000) a „Fields Of Love“ (október 2000). O produkciu sa postaral André Tanneberger.

Názov *Two Worlds* vychádza z dvojdiskového albumu rozdeleného na *„The World Of Movement“* (Svet pohybu) a *„The Relaxing World“* (Relaxačný svet)*. Rovnako ako jeho predošlý album *Movin’ Melodies'' bol album vydaný v štúdiu Kontor pre európsky trh a v Radical Records pre americký trh.

## Zoznam skladieb
### Disk 1: The World Of Movement

#### Disk 2: The Relaxing World

Kategória:Hudobné albumy z 2000
Kategória:Albumy ATB
Anton Vasek

**Anton Vasek** (iný zápis: **Antonín Vasek**; * 12. jún 1918, Malacky† 24. január 1984, Kodaň) bol slovenský právnik, úradník, komunálny politik a diplomat.

## Životopis
Pochádzal z rodiny Martina Vaseka a jeho manželky Alžbety, rod. Suchalovej. V roku 1940 absolvoval štúdium práva na Právnickej fakulte Slovenskej univerzity (dnes Právnická fakulta Univerzity Komenského v Bratislave) a následne pôsobil vo verejnej správe. V rokoch 19451950 zastával funkciu podpredsedu a neskôr predsedu Národného výboru mesta Bratislavy a v období od roku 1945 do 4. októbra 1946 bol prvým primátorom Bratislavy po zriadení tejto funkcie (resp. premenovaní z dovtedajšieho mešťanostu). Primátorom bol potom opätovne ešte v rokoch 19481950.

Podľa nekrológu v exilovom časopise *[[Naše snahy]]* bol členom KSS, kde patril do skupiny takzvaných buržoáznych nacionalistov. Po procese s Husákovou skupinou bol odstavený, neskôr odsúdený a strávil niekoľko rokov vo väzení. Po rehabilitácii pracoval v zahraničnej službe Československa.

Podľa Slovenského biografického slovníka pracoval v zahraničnej službe už od roku 1950, v rokoch 19501960 ako vedúci oddelenia a zástupca vedúceho odboru na ministerstve zahraničných vecí, v rokoch 19621966 ako mimoriadny a splnomocnený veľvyslanec v Bagdade a v rokoch 19661969 ako zástupca vedúceho odboru na ministerstve zahraničných vecí. 11. decembra 1969 sa ujal funkcie mimoriadneho a splnomocneného veľvyslanca v Kodani.

Potom, čo bol z funkcie veľvyslanca v Kodani odvolaný, požiadal tam aj s manželkou Maricou o azyl, ktorý im bol udelený. V exile v Kodani 24. januára 1984 zomrel.

## Referencie

## Odporúčaná literatúra
* 
* 

Kategória:Slovenskí právnici
Kategória:Slovenskí úradníci
Kategória:Slovenskí diplomati
Kategória:Slovenskí komunálni politici
Kategória:Primátori Bratislavy
Kategória:Členovia KSČ/KSS
Kategória:Veľvyslanci Česko-Slovenska v Iraku
Kategória:Veľvyslanci Česko-Slovenska v Dánsku
Kategória:Slovenskí emigranti a exulanti
Kategória:Absolventi Právnickej fakulty Univerzity Komenského v Bratislave
Kategória:Osobnosti z Malaciek
Majstrovstvá sveta v biatlone 2019

**Majstrovstvá sveta v biatlone 2019** sa konali od 6. do 17. marca 2019 vo švédskom Östersunde.

Celkovo sa súťažilo v týchto dvanástich disciplínach: šprint, stíhacie preteky, Vytrvalostné preteky, preteky s hromadným štartom, preteky štafiet žien, preteky štafiet mužov, zmiešané preteky dvojíc a preteky zmiešaných štafiet. Zmiešané preteky dvojíc boli do programu majstrovstiev sveta zaradené vôbec po prvý raz. Výsledky zo všetkých pretekov, ktoré sa konali počas majstrovstiev sa započítavali do celkového hodnotenia Svetového pohára v biatlone.

## Výber hostiteľa
Dňa 7. septembra 2014 stredisko vo švédskom Östersunde vyhralo rakúskom St. Wolfgangu im Salzkammergut hlasovanie s 27 hlasmi, predbehlo tak Anterselvu v Taliansku, ktorá získala 16 hlasov, Nové Mesto na Morave s 4 hlasmi a ruský Chanty-Mansijsk, ktorý mal len dva hlasy. Je to tretíkrát čo Östersund hostí Majstrovstvá sveta, stalo sa to už v rokoch 1970 a 2008.

## Slovenská reprezentácia
Slovensko na majstrovstvách sveta reprezentovali štyri ženy (Anastasyia Kuzminová, Paulína Fialková, Ivona Fialková a Terézia Poliaková) a traja muži (Matej Kazár, Martin Otčenáš a Tomáš Hasilla). 
## Program

*Všetky časy sú udané v lokálnom čase [[Östersund|Östersundu]] ([[UTC+1]]).*

## Výsledky

### Medailisti

#### Muži

*Všetky výsledky sú z Medzinárodnej biatlonovej únie.*

#### Ženy

*Všetky výsledky sú z Medzinárodnej biatlonovej únie.*

#### Zmiešané preteky

*Všetky výsledky sú z Medzinárodnej biatlonovej únie.*

### Výsledky slovenskej reprezentácie

*Všetky výsledky sú z Medzinárodnej biatlonovej únie.*

## Referencie


## Externé odkazy

* Oficiálna webová stránka  majstrovstiev sveta (po anglicky a po švédsky)

Kategória:Majstrovstvá sveta v biatlone
Kategória:Svetový pohár v biatlone
Kategória:Biatlon vo Švédsku
Kategória:2019 vo Švédsku
Trap

**Trap** môže byť:

* hudobný žáner, pozri trap (hudobný žáner)
* športová disciplína v streleckom športe pri streľbe z brokovnice, pozri trap (streľba)
Natalia Janotha

**Natalia Maria Krystyna Janotha** (alebo *Janothówna* * 8. jún 1856, Varšava, Poľsko† 9. jún 1932 Haag, Holandsko) bola poľská hudobná skladateľka a klaviristka.

## Zo života
Bola dcérou poľského hudobného skladateľa a pedagóga Juliusza Janothu (1819 – 1883) na Instytute Muzycznom vo Varšave. Najskôr študovala u svojho otca, potom v Berlíne u Clary Schumannovej, Ernsta Rudorffa, Woldemara Bargela, Marceliny Czartoryskej a Johannesa Brahmsa. Koncertovala po celej Európe. Spopularizovala hudbu Fryderyka Chopina. Žila v Londýne a od roku 1916 v Haagu. Skomponovala okolo 400 skladieb pre klavír.

## Turistika
Počas rokov 1880 – 1883 intenzívne navštevovala Vysoké Tatry. Stala sa prvou poľskou horolezkyňou. Okrem  iných horolezeckých túr 22. augusta 1883 vystúpila ako prvá žena horolezkyňa na Gerlachovský štít. Sprevádzal ju horský vodca Maciej Sieczka. Vystúpila aj na Lomnický štít a na mnohé iné, ktoré dovtedy zdolali len muži. Bola jednou z prvých žien, ktoré sa v horskom prostredí pohybovali v nohaviciach. Návštevy v horách stvárnila v cykle skladieb pre klavír.

## Referencie


Kategória:Osobnosti z Varšavy
Kategória:Poľskí hudobní skladatelia
Kategória:Poľskí klaviristi
Kategória:Poľskí horolezci
Tauriskos z Trallu

náhľad|Súsošie Farneský býk, Museo Nazionale, Neapol
**Tauriskos** (*Tauriskos*) bol grécky sochár z rozhrania 2. a 1. storočia pred Kr.
 
Sochár Tauriskos bol zrejme syn *Artemidóra* z maloázijskéko mesta Tralles. Tvoril na ostrove Rodos pravdepodobne na prelome 2. a 1. stor. pred Kr. Bol autorom niekoľkých *Hermerotov* (kombinovaných sôch Eróta a Herma), ktorí skončili v zbierke známeho rímskeho politika a obdivovateľa umenia Asinia Pollia. Spolu so svojim bratom Apollóniom zhotovil najväčšie známe súsošie antiky, tzv. Farneského býka. Toto dielo, zhotovené v typickom štýle rodoskej sochárskej školy, znázorňuje potrestanie Dirky, ktorú bratia Amfión a Zéthos priviazali býkovi na rohy, aby ju uvláčili na smrť.

Podľa rímskeho historika Plínia aj toto súsošie získal Riman Asinius Pollio. Jednu zreštaurovanú kópiu tohto diela umiestnili v Caracallových kúpeľoch. V 16. storočí ju preniesli do Farneského paláca (Palazzo Farnese) a v 18. storočí sa dostala do neapolskej kráľovskej zbierky, neskôr do neapolského múzea.
 
## Referencie a bibliografia

 

Kategória:Sochári starovekého Grécka
Tomáš Tuhý

Genpor. Mgr. Bc. **Tomáš Tuhý** Ph.D., MBA (* 8. január 1972, Krnov) je český policajt a diplomat, v rokoch 2018 až 2023 pôsobil ako veľvyslanec Česka na Slovensku.

## Vzdelanie
Tomáš Tuhý v roku 1997 absolvoval Právnickú fakultu Masarykovej univerzity, v roku 2005 Filozofickú fakultu Ostravskej univerzity a v roku 2018 získal Ph.D. na Vysokej škole banskej – Technickej univerzite Ostrava.

## Policajná činnosť
V Polícii Českej republiky pracoval od roku 1992. Od roku 2014 do 31. októbra 2018 bol prezidentom Polície ČR.

## Diplomatické pôsobenie
Od novembra 2018 pracuje v českej diplomacii. 21. novembra 2018 Tuhého prijal minister zahraničných vecí a európskych záležitostí Miroslav Lajčák. Tuhý svoje poverovacie listiny odovzdal prezidentovi Andrejovi Kiskovi 28. novembra 2018, čím sa oficiálne ujal funkcie. Predošlou veľvyslankyňou bola Livia Klausová. Vo funkcii pôsobil do januára 2023, keď ho nahradil Rudolf Jindrák.

## Referencie

## Externé odkazy
* Profil na stránke veľvyslanectva

Kategória:Českí generáli
Kategória:Českí policajti
Kategória:Českí diplomati
Kategória:Prezidenti Policie České republiky
Kategória:Veľvyslanci Česka na Slovensku
Kategória:Absolventi Právnickej fakulty Masarykovej univerzity
Kategória:Absolventi Filozofickej fakulty Ostravskej univerzity
Kategória:Absolventi Vysokej školy banskej – Technickej univerzity Ostrava
Kategória:Osobnosti z Krnova
Kráľova hoľa (rozlišovacia stránka)

**Kráľova hoľa** môže byť:

* vrch v Nízkych Tatrách, pozri Kráľova hoľa
* geomorfologická časť Nízkych Tatier, pozri Kráľova hoľa (geomorfologická časť)
* televízny a rozhlasový vysielač, pozri Vysielač Kráľova hoľa
Senecká ulica (Pezinok)

náhľad|Gymnázium na Seneckej ulici 2

**Senecká ulica** je ulica v Pezinku na ceste II. triedy číslo 502 a zasahuje aj do cesty II. triedy číslo 503. Je pomenovaná podľa mesta Senec.

Na čísle 2 sa v minulosti nachádzala meštianska škola, neskôr jedenásťročná stredná škola a od roku 1963 stredná všeobecnovzdelávacia škola. Od roku 1973 sa tu nachádza gymnázium.

Na čísle 4 sa nachádza mestský cintorín s katolíckou a evanjelickou časťou a domami smútku.

V septembri 2003 ulicou prechádzala pápežská kolóna s pápežom Jánom Pavlom II.

## Referencie

Kategória:Ulice v Pezinku
Rasen-Antholz

náhľad|Údolie Antholz
**Rasen-Antholz** () je obec v severnom Taliansku v autonómnom regióne Tridentsko-Horná Adiža v provincii Bolzano.

Antholz sa nachádza východne od Brunecku, administratívneho centra Val Pusteria, a je vzdialený asi 60 kilometrov severovýchodne od Bolzana, hlavného mesta Autonómnej provincie Bolzano – Horná Adiža. Kataster obce hraničí so sídlami Bruneck, Gsies, Percha, Olang, Sand in Taufers, Welsberg-Taisten a St. Jakob in Defereggen v Rakúsku.

## Rozdelenie obce
Obec sa skladá zo šiestich „frazioni“ (subdivízií, najmä dedín a osád):
* Antholz Niedertal (Anterselva di Sotto)
* Antholz Mittertal (Anterselva di Mezzo)
* Antholz Obertal (Anterselva di Sopra)
* Neunhäusern (Nove Case)
* Niederrasen (Rasun di Sotto)
* Oberrasen (Rasun di Sopra)

## Jazykové zloženie
Podľa sčítania ľudu v roku 2011 nemecky rozpráva 98,40% obyvateľov, taliansky hovorí 1,16% obyvateľstva a 0,44% obyvateľov hovorí ladinsky ako svojím prvým jazykom.

## Šport
Rasen-Antholz je známy najmä vďaka svoju biatlonovému stredisku, ktoré sa považuje za jedno z najnáročnejších. Biatlonové stredisko bolo otvorené v roku 1971 a odvtedy sa tu organizovali majstrovstvá sveta už štyrikrát, a to v rokoch 1976, 1983, 1995, a 2007. Taktiež sa tu každoročne organizujú preteky svetového pohára v biatlone s najvyššou nadmorskou výškou, približne 

## Osobnosti
* Dorothea Wiererová (* 1990), biatlonistka

## Iné projekty

## Zdroj


Kategória:Obce v provincii Bolzano
Kráľova hoľa (geomorfologická časť)

**Kráľova hoľa** je geomorfologickou časťou Kráľovohoľských Tatier. Nachádza sa na juhovýchodnom okraji pohoria a rovnomenný najvyšší vrch dosahuje 

## Vymedzenie
Územie leží na juhovýchodnom okraji Nízkych Tatier, v hlavnom hrebeni oddelené Ždiarskym sedlom od susednej časti Priehyba. Severne leží Teplická kotlina a na severovýchode nadväzuje Predná hoľa. Východný okraj lemuje Slovenský raj (podcelok Spišsko-gemerského krasu) a južným smerom nadväzuje Heľpianske podolie, ktoré je podcelkom Horehronského podolia.

## Ochrana územia
Prakticky celé územie tejto časti Kráľovohoľských Tatier leží v Národnom parku Nízke Tatry, resp. jeho ochrannom pásme. Osobitne chránenou lokalitou je prírodná rezervácia Martalúzka.

## Turizmus
Kráľova hoľa, čoby jeden z národných vrchov Slovenska, je najnavštevovanejší vrch vo východnej časti Nízkych Tatier. Z horehronskej časti prístup na vrchol uľahčuje obslužná cesta k vysielaču, ktorý napomáha k jednoznačnej identifikácii vrchu. Značené turistické chodníky vedú z viacerých okolitých obcí a dolín, hrebeňom zo sedla Čertovica do Telgártu a sedla Besník prechádza  červeno značená turistická magistrála Cesta hrdinov SNP. Práve hrebeňovka týmto pohorím patrí k najatraktívnejším túram, vyhľadávané sú tiež cyklotrasy, vedené dlhými liptovskými údoliami.

Na severnom svahu Kráľovej hole pramení Čierny Váh, blízko vrcholu na východnom svahu zasa rieka Hnilec a neďaleko Telgártu je (už v Horehronskom podolí) prameň Hrona.

## Referencie

## Pozri aj
* Kráľovohoľské Tatry
* Národný park Nízke Tatry
* Geomorfologické členenie Slovenska

Kategória:Kráľovohoľské Tatry
Kategória:Nízke Tatry
Kategória:Geomorfologické časti na Slovensku
Bohemian Rhapsody (rozlišovacia stránka)

**Bohemian Rhapsody** môže byť:
* skladba britskej rockovej skupiny Queen, pozri Bohemian Rhapsody
* film z roku 2018, pozri Bohemian Rhapsody (film)
Großefehn

**Großefehn** je obec na severovýchode Nemecka, v spolkovej krajine Dolné Sasko, v krajinskom okrese Aurich. Nachádza sa asi desať kilometrov od okresného mesta Aurich.

## Časti obce
Obec sa skladá zo štrnástich častí, ktoré sú v nasledujúcom zozname zoradené podľa počtu obyvateľov:
* Ostgroßefehn
* Spetzerfehn
* Strackholt
* Aurich-Oldendorf
* Holtrop 
* Mittegroßefehn 
* Timmel
* Akelsbarg
* Bagband
* Westgroßefehn
* Wrisse
* Felde
* Ulbargen
* Fiebing

## Iné projekty

*

## Zdroj

Kategória:Obce v Dolnom Sasku
Predná hoľa (geomorfologická časť)

**Predná hoľa** je geomorfologickou časťou Kráľovohoľských Tatier. Nachádza sa na východnom okraji pohoria a najvyšší vrch Úplaz dosahuje 

## Vymedzenie
Územie leží v najvýchodnejšej časti Nízkych Tatier, od zvyšku pohoria oddelené údolím Čierneho Váhu. Západne leží Teplická kotlina, juhozápadným smerom nadväzuje horstvo Kráľovej hole. Juhovýchodným smerom sa rozkladá Slovenský raj, tvoriaci podcelok Spišsko-gemerského krasu a severný okraj ostro vymedzuje Vikartovská priekopa, prináležiaca Hornádskej kotline.

## Ochrana územia
Časť územia tejto časti Kráľovohoľských Tatier leží v Národnom parku Slovenský raj, okrajovo v Národnom parku Nízke Tatry, resp. ich ochrannom pásme. Osobitne chránenou lokalitou je prírodná rezervácia Barbolica a prírodná pamiatka Hranovnické pleso.

## Turizmus
Táto časť Nízkych Tatier a Národného parku Slovenský raj patrí medzi pokojnejšie a tichšie oblasti. Sieť chodníkov smeruje do Smrečinského sedla, odkiaľ sa dá dostať na Kráľovu hoľu, či do lokality Pusté Pole.

## Referencie

## Pozri aj
* Kráľovohoľské Tatry
* Národný park Slovenský raj
* Geomorfologické členenie Slovenska

Kategória:Kráľovohoľské Tatry
Kategória:Nízke Tatry
Kategória:Geomorfologické časti na Slovensku
Fakulta strojného a elektrotechnického inžinierstva Slovenskej vysokej školy technickej v Bratislave

**Fakulta strojného a elektrotechnického inžinierstva Slovenskej vysokej školy technickej v Bratislave** pôsobila pod týmto názvom v rámci SVŠT len v jednom školskom roku 1950 - 1951. Jej dekanom bol prof. Ing. Dr. techn. Ľudovít Kneppo, DrSc. Fakulta zanikla rozdelením na:
*Strojnícku fakultu Slovenskej vysokej školy technickej v Bratislave
*Elektrotechnickú fakultu Slovenskej vysokej školy technickej v Bratislave.

Fakulta mala v okamihu zrušenia za sebou viac ako 10-ročnú históriu. Vytvorila sa transformáciou *Odboru strojného a elektrotechnického inžinierstva Slovenskej vysokej školy technickej v Bratislave*, ktorý vznikol hneď pri formovaní školy v roku 1940.

## Dekani fakulty
Do roku 1950 vedúci *Odboru strojného a elektrotechnického inžinierstva*.
# Prof. Ing. Jozef Fischhof v rokoch 19421943 
# Prof. Ing. Ján Gonda, DrSc. v rokoch 19431946 
# Prof. Ing. ESSA, Dr. techn.Dr. h.c. Jozef Čabelka, DrSc. v rokoch 19461947 
# Prof. Ing. Dr. techn. Ľudovít Kneppo, DrSc. v rokoch 19471948
# Prof. Ing. Dr. techn. Josef Kožoušek v rokoch 19481949 
# Prof. Ing. Dr. techn. Alois Hebký v rokoch 19491950 

Od roku 1950 dekan *Fakulty strojného a elektrotechnického inžinierstva*.
# Prof. Ing. Dr. techn. Ľudovít Kneppo, DrSc. v rokoch 19501951

## Referencie

Kategória:Technické fakulty na Slovensku
Kulík krátkochvostý

**Kulík krátkochvostý** () je druh bahniaka z čeľade kulíkovité (*Charadriidae*). Obýva tundru východnej palearktídy a severozápad severnej Ameriky. Podľa Medzinárodnej únie na ochranu prírody a prírodných zdrojov kulík krátkochvostý patrí medzi najmenej ohrozené druhy, trend celkovej populácie aj populácie v severnej Amerike je klesajúci.

## Výskyt a stav na Slovensku
Kulík krátkochvostý bol prvý krát zdokumentovaný z územia Slovenska 23. apríla 2016 na Oravskej priehrade. 

## Ochrana
Druh je zaradený do Bonnského dohovoru (Príloha II).

## Referencie


## Iné projekty

## Externé odkazy
 
* 

Kategória:Kulíkovité 
Kategória:Vtáky na Slovensku
Kategória:Najmenej ohrozené druhy